stanford-oval/wikipedia huggingface dataset:
Markku Ollikainen
Aiheesta muualla

Kuvia tai muita tiedostoja aiheesta Markku Ollikainen Wikimedia Commonsissa
Markku Ollikaisen Google Scholar -profiili (englanniksi) (scholar.google.com)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Suomi (KANTO)  Yhdysvallat 
Tieteilijät:  CiNii  Google Scholar  ORCID 
Henkilöt:  Yle 
Muut:  IdRef
Missä on jatkot?

| Missä on jatkot? Frederik |
| --- | --- | --- |

Studioalbumin tiedot
 Julkaistu: 4. huhtikuuta 2014
 Tuottaja(t): Lasse Turunen
 Tyylilaji: pop
 Kesto: 34.38
 Levy-yhtiö: Reetu Records
Frederikin muut julkaisut
| Ladyboy 2011 | Missä on jatkot? 2014 |   |
Missä on jatkot? on Frederikin albumi, joka julkaistiin 4. huhtikuuta 2014. Frederik halusi levylleen teknoa ja siksi tuottajaksi pyydettiin Lasse Turunen. Kappaleiden teossa olivat mukana Turusen lisäksi mm. Laura Madekivi, Niina Hartikainen, Costello Hautamäki ja Jarmo "Jame" Roukala.
Kappaleet

Missä on jatkot? – 3.38 (säv. ja san. Kyösti Salokorpi ja Ilkka Sysimetsä)
Tangosta kiinni – 3.15 (säv. Laura Madekivi, Niina Hartikainen ja Lasse Turunen, san. Niina Hartikainen, Jari Madekivi ja Laura Madekivi, sov. Lasse Turunen)
Neiti Casino – 3.21 (säv. Lasse Turunen, san. Niina Hartikainen ja Laura Madekivi, sov. Lasse Turunen)
Sovintosexii – 3.53 (säv. Lasse Turunen, san. Niina Hartikainen ja Laura Madekivi, sov. Lasse Turunen)
Ninjanainen – 3.35 (säv. Costello Hautamäki ja Jame Roukala, san. Niina Hartikainen ja Laura Madekivi, sov. Costello Hautamäki)
Pin-up tyttö – 3.49 (säv. Lasse Turunen ja Ilkka Sysimetsä, san. Niina Hartikainen ja Laura Madekivi, sov. Lasse Turunen)
Itämeri räjähtää – 2.44 (säv. Lasse Turunen ja Juhamatti Vahdersalo, san. Jari Madekivi ja Laura Madekivi, sov. Janne Suhonen)
Gran Canaria – 3.43 (säv. Martin Hanzén, Jimmy Thörnfeldt ja Martti Vuorinen, san. Martin Hanzén, Jimmy Thörnfeldt, Martti Vuorinen ja Ilkka Talasranta)
Kolmestaan – 3.15 (säv. Costello Hautamäki ja Jame Roukala, san. Laura Madekivi, sov. Ilkka Sysimetsä ja Lasse Turunen)
Isoveli valvoo – 3.29 (säv. Mika Toivanen, san. Laura Madekivi, Kalevi Puonti ja Mika Toivanen)
Aiheesta muualla

Missä on jatkot? discogs.com -sivustolla (englanniksi)
| n k Frederik |
| --- | --- |
Studioalbumit:  Tulin, näin ja voitin...  En periks anna milloinkaan  Se jokin minulla on  Ramaya  Olen Dracula  Tuu jo tangoon  Tsingis Khan  Kolmekymppinen  Alta pois  Roadstar  Singapore  Vänrikki Skool  Poing Poing Poing  Frederik & Café Casablanca  Uhri rakkauden  Parhaat vuodet - Prinssi Frederik XIV  Killeri  Hulabaloo  Adios  Kuka sinä olet  Sä tulit koputtamatta  Täydet kympit  Pelimies  Äijäenergiaa  Ladyboy  Missä on jatkot? 
Kokoelmat:  Parhaat päältä  28 parasta  Pelkkää rautaa  2 alkuperäistä Tsingis Khan ja Kolmekymppinen  20 suosikkia – Tsingis Khan  20 suosikkia – Rensselit pykälään  30 hittiä! – Live  Kovimmat hitit  20 suosikkia – Se jokin sinulla on  Tuu jo tangoon – 35 vuotta rautaista Reetua  Nostalgia  Tähtisarja – 30 suosikkia (Frederik)  Tulin näin ja voitin, Kolmekymppinen  Suomidiskon Kuningas - Livenä Flamingo Clubilla  Finnhits 2012 kiertue  MatsoRakkautta 
Muuta:  diskografia
Parhaat vuodet - Prinssi Frederik XIV

| Parhaat vuodet - Prinssi Frederik XIV Frederik |
| --- | --- | --- |

Studioalbumin tiedot
 Julkaistu: 1990
 Tuottaja(t): Ilkka Vesterinen
 Tyylilaji: iskelmä
 Levy-yhtiö: Reetu Records
Frederikin muut julkaisut
| Uhri rakkauden 1989 | Parhaat vuodet - Prinssi Frederik XIV 1990 | Killeri 1991 |
Parhaat vuodet - Prinssi Frederik XIV on Frederikin vuonna 1990 julkaistu albumi.
Kappaleet > A-puoli

Taivaan värit – 3.29 (La lluvia termino)
Sä oot kuin kultaa – 3.00 (She's Not You)
Elämästä veit parhaat vuodet – 3.20
Vain elämää – 3.37
Savoon jäin – 2.42 (Runaway)
Ruusu yön – 2.51 (Poetry in Motion)
Äiti – 3.35 (La Mama)
Kappaleet > B-puoli

Yön pieni tähtönen – 3.35
Armi ja Ilkka – 3.50
Kai muistat illan – 3.55
Ti Amo – 3.00
Sä oot mun kohtaloin – 3.56 (You Are My Destiny)
Keskikesän yö – 4.05
Aiheesta muualla

Prinssi Frederik XIV - Parhaat Vuodet discogs.com -sivustolla (englanniksi)
| n k Frederik |
| --- | --- |
Studioalbumit:  Tulin, näin ja voitin...  En periks anna milloinkaan  Se jokin minulla on  Ramaya  Olen Dracula  Tuu jo tangoon  Tsingis Khan  Kolmekymppinen  Alta pois  Roadstar  Singapore  Vänrikki Skool  Poing Poing Poing  Frederik & Café Casablanca  Uhri rakkauden  Parhaat vuodet - Prinssi Frederik XIV  Killeri  Hulabaloo  Adios  Kuka sinä olet  Sä tulit koputtamatta  Täydet kympit  Pelimies  Äijäenergiaa  Ladyboy  Missä on jatkot? 
Kokoelmat:  Parhaat päältä  28 parasta  Pelkkää rautaa  2 alkuperäistä Tsingis Khan ja Kolmekymppinen  20 suosikkia – Tsingis Khan  20 suosikkia – Rensselit pykälään  30 hittiä! – Live  Kovimmat hitit  20 suosikkia – Se jokin sinulla on  Tuu jo tangoon – 35 vuotta rautaista Reetua  Nostalgia  Tähtisarja – 30 suosikkia (Frederik)  Tulin näin ja voitin, Kolmekymppinen  Suomidiskon Kuningas - Livenä Flamingo Clubilla  Finnhits 2012 kiertue  MatsoRakkautta 
Muuta:  diskografia
Priscilla Shirer

| Priscilla Shirer |
| --- | --- |
 Priscilla Shirer vuonna 2019.
Henkilötiedot
Syntynyt: 31. joulukuuta 1974 (ikä 50) Dallas, Texas
Kansalaisuus:  yhdysvaltalainen
Ammatti:  evankelista, kirjailija, näyttelijä
Muut tiedot
Uskonto:  kristinusko
Aiheesta muualla
Kotisivu
    
Priscilla Shirer (o.s Evans, s. 31. joulukuuta 1974 Dallas, Texas) on yhdysvaltalainen kirjailija, motivaatiopuhuja, näyttelijä ja kristillinen evankelista. Shirer on tunnetaan erityisesti kristilllisestä palvelutyöstään opetusten, kirjoitusten ja elokuvaesiintymisten kautta.
Shirer on puhunut ympäri Yhdysvaltoja kirkoissa ja muissa tapahtumissa, muun muassa Lifeway Christian Resourcesin tukemassa ”Going Beyond” -konferenssissa ja ”Deeper Still The Event” -tapahtumassa yhdessä Beth Mooren ja Kay Arthurin kanssa. Shirer on kirjoittanut useita kirjoja, muun muassa He Speaks to Me: Preparing to Hearing from God.
Newsmax nimesi Shirerin 100 vaikuttavimman evankelisen joukkoon Yhdysvalloissa vuonna 2017.
Ura

Dallasista kotoisin oleva Priscilla varttui hyvin Raamatun parissa, koska hänen isänsä oli pastori Oak Cliff Bible Fellowship -seurakunnassa. Houstonin yliopistossa opiskellessaan hän oli harjoittelijana kristillisellä radioasemalla. Pian kuuntelijat soittivat asemalle ja pyysivät Priscillaa puhumaan heidän raamattututkimusryhmiinsä ja muihin tilaisuuksiinsa.
Valmistuttuaan hän aloitti maisterintutkinnon suorittamisen Dallasin teologisessa seminaarissa. Pian hänet kutsuttiin vetämään viikoittaista raamattututkimusta Zig Ziglar Corporationissa ja sitten liittymään sen puhujatiimiin.
Priscilla on työskennellyt CBS:lle itsenäisenä yrittäjänä ja juontanut paikallista televisio-ohjelmaa. Viime aikoina hän on keskittynyt pelkästään kristilliseen palvelutyöhön. Priscilla kutsuu Anne Graham Lotzia, evankelista Billy Grahamin tytärtä, mentorikseen palvelutyössä.
Perhe

Shirer on dallasilaisen megakirkon pastorin Tony Evansin tytär. Hänen nuorempi veljensä on kristitty laulaja-lauluntekijä Anthony Evans Jr.
Kirjat

Fervent; A Woman's Battle Plan for Serious, Specific and Strategic Prayer,  ISBN 978-1-4336-8867-6
He Speaks to Me: Preparing to Hear from God, ISBN 978-0-8024-5007-4
Discerning the Voice of God: How to Recognize When God Speaks, ISBN 978-0-8024-5009-8
And We Are Changed: Encounters with a Transforming God, ISBN 978-0-8024-3311-4
A Jewel in His Crown: Rediscovering Your Value as a Woman of Excellence, ISBN 978-0-8024-4083-9
The Resolution for Women, ISBN 978-1433674013
Filmografia

War Room (2015), Elizabeth Jordanian roolissa
I Can Only Imagine (2018), Rouva Fincherin, Bart Millardin opettajan roolissa
Overcomer (2019), rehtori Olivia Brooksin roolissa
The Forge (2024), Cynthia Wrightin ja Elizabeth Jordanin rooleissa.
Kiihtyvyys

Kuvaajat vakiokiihtyvyydellä g kulkevalle kappaleelle. Matkan aikaderivaatta antaa nopeuden ja nopeuden aikaderivaatta antaa kiihtyvyyden.
Kiihtyvyys (tunnus  \mathbf {a} ) on fysikaalinen vektorisuure, joka kuvaa kappaleen nopeuden muutosta ajan funktiona. Vektorisuureena sillä on suunta ja suuruus, mutta lineaarista liikettä voidaan tarkastella skalaarisen kiihtyvyyden avulla. Kiihtyvyyden yksikkö on SI-järjestelmässä m/s². Putoamiskiihtyvyydelle maan pinnan läheisyydessä käytetään tunnusta  g.
Kappaleen kiihtyvyys määritellään fysiikassa nopeuden ensimmäisenä ja toisaalta siirtymän (paikan muutos) toisena derivaattana ajan suhteen:
missä
\mathbf {\vec {a}}  = kappaleen kiihtyvyysvektori
\mathbf {\vec {v}}  = kappaleen nopeusvektori
\mathbf {\vec {s}}  = kappaleen siirtymävektori
t = aika.
Kappaleen keskikiihtyvyys on sen nopeuden muutos jaettuna aikavälin pituudella:
\mathbf {a_{k}} ={\frac {\Delta \mathbf {v} }{\Delta t}}={\frac {\mathbf {v_{2}} -\mathbf {v_{1}} }{t_{2}-t_{1}}}
Tästä huomataan, että mitä pienemmällä aikavälillä keskikiihtyvyyttä tarkastellaan, sitä tarkemmin se kuvaa todellista hetkellistä kiihtyvyyttä.
\mathbf {a} =\lim _{t_{1}\to \ t_{2}}{\frac {\mathbf {v_{2}} -\mathbf {v_{1}} }{t_{2}-t_{1}}}={\frac {d\mathbf {v} }{dt}}
Tasainen ja tasaisesti kiihtyvä liike

Tasaisessa liikkeessä kiihtyvyys on nolla. Tasaisesti kiihtyvässä liikeessä kiihtyvyys on vakio, ja se voidaan yksinkertaisesti laskea keskikiihtyvyyden kaavalla
Jos tasaisesti kiihtyvässä liikkeessä olevan kappaleen nopeus sovitulla hetkellä t0 on v0 ja kiihtyvyys samaan suuntaan on a, niin hetkellä t sen nopeus on  b=v_{0}+a(t-t_{0}), ja tässä ajassa se on kulkenut matkan
s=v_{0}(t-t_{0})+{\frac {a(t-t_{0})^{2}}{2}}.
Tietyllä aikavälillä kappaleen keskikiihtyvyys on sen nopeuksien erotus aikavälin lopussa ja alussa jaettuna aikavälin pituudella:
Tasaisesti kiihtyvän liikkeen kiihtyvyys on siis koko ajan yhtä suuri kuin sen keski­kiihtyvyys. Muussa tapauksessa kappaleen hetkellinen kiihtyvyys saadaan sen keski­kiihtyvyyden raja-arvona, kun tarkasteltava aikaväli on mahdollisimman lyhyt.
Yksiulotteisessa liikkeessä suunta voidaan unohtaa ja kiihtyvyys on suoraan nopeuden kuvaajan  (t{,}v) tangentti. Tasaisesti kiihtyvässä liikkeessä nopeus ajan funktiona piirrettynä antaa suoran, jonka kulmakertoimesta kiihtyvyys voidaan laskea. Kuvaaja voi olla kuitenkin monimutkaisempi, jos esimerkiksi piirretään auton nopeus ruuhkassa ajan funktiona. Tällöin kiihtyvyys ei ole vakio.
Kiihtyvyys ympyräliikkeessä

Kiihtyvyys ympyrä­liikkeessä voidaan jakaa kahteen komponenttiin, kappaleen tangentin suuntaiseen tangenttikiihtyvyyteen, sekä sitä vastaan kohti­suoraan (säteen suuntaiseen) normaali­kiihtyvyyteen. Molempia suureita tarkasteltaessa tärkeiksi työkaluiksi tulee kulma  \theta , kulmanopeus ( \omega ) ja kulmakiihtyvyys ( \mathbf {\alpha } ). Kulmakiihtyvyys voidaan määrittää vastaavasti kuin kiihtyvyys kulmanopeuden ensimmäisenä ja toisaalta kulman muutoksen toisena derivaattana ajan suhteen
\mathbf {\vec {\alpha }} ={\frac {d\mathbf {\vec {\omega }} }{dt}}\ ={\frac {d^{2}\mathbf {\vec {\theta }} }{dt^{2}}}
Tangenttikiihtyvyys  \mathbf {a_{t}}  ja normaalikiihtyvyys  \mathbf {a_{n}}  voidaan ilmoittaa kulmanopeuden  \omega , kulmakiihtyvyyden  \mathbf {\alpha }  ja ympyrän säteen  r avulla:
\mathbf {a_{t}} =\mathbf {\alpha } \cdot r ja  \mathbf {a_{n}} =\mathbf {\omega ^{2}} \cdot r lähde?
Kiihtyvyys voi vaikuttaa sekä kappaleen vauhdin suuruuteen, että suunnan muutokseen. Jos tangentiaalikiihtyvyys on ympyräradalla kulkevan kappaleen nopeuden suuntainen, kappaleen vauhti kasvaa; jos se taas on vastakkais­suuntainen, liike hidastuu. Normaalikiihtyvyys taas vaikuttaa ympyräradan jyrkkyyteen eli siihen kuinka nopeasti kappaleen suunta muuttuu. Mitä suurempi normaalikiihtyvyys on, sitä pienemmällä ympyräradalla kappale liikkuu. Jos normaalikiihtyvyys putoaa nollaan, kappale poistuu ympyräradalta ja jatkaa tasaista suoraviivaista liikettä, ellei siihen vaikuta muita kiihtyvyyksiä.
Kiihtyvyys törmäyksissä

Törmäyksessä tapahtuvaa äkkinäistä nopeuden muutosta mitataan G-yksiköissä. 1 G on putoamiskiihtyvyys eli maan vetovoiman aiheuttama kiihtyvyys maan pinnalla, joka on noin 9,81 m/s2. Esimerkiksi kirpun kokema hidastuvuus voi olla jopa 50 G:n suuruinen sen osuessa puunrunkoon siihen hypättyään. Tämä kiihtyvyys on SI-järjestelmän yksiköinä noin 50 · 9,81 m/s2 = 490 m/s2.
Kiihtyvyys ja dynamiikan peruslaki

Dynamiikan II. peruslain mukaan kappaleeseen kohdistuva kokonaisvoima aiheuttaa sille kiihtyvyyden.
\sum {\vec {F}}=m{\vec {a}} , kun m on vakio lähde?
Aiheesta muualla

Kuvia tai muita tiedostoja aiheesta Kiihtyvyys Wikimedia Commonsissa
| --- | --- |
Auktoriteettitunnisteet: Kansalliset :  Chile 2  Ranska  BnF data  Saksa  Israel  Yhdysvallat
Sonny with a Chance

| Sonny with a Chance |
| --- | --- |

Tyyli:  Tilannekomedia
Kestoaika:  23 min
Luoja(t):  Steve Marmel
Pääosissa:  Demi Lovato Tiffany Thornton Sterling Knight Brandon Smith Doug Brochu Allisyn Ashley Arm
Alkuperämaa:   Yhdysvallat
Alkuperäiskieli:  englanti ranska espanja
Verkko:   Disney Channel  Disney Channel
Esitetty:  8. helmikuuta 2009 – 2. tammikuuta 2011
Tuotantokausia:  2
Jaksoja:  47
Tuotanto
Tuottaja(t):  Patty Gary Cox
Vastaava(t) tuottaja(t):  Steve Marmel Brian Robbins Sharla Sumpter Michael Feldman
Ohjaaja(t):  Eric Dean Seaton David Trainer
Käsikirjoittaja(t):  Steve Marmel Michael Feldman Phil Baker Amy Engelberg Wendy Engelberg Dava Savel Drew Vaupen
Tuotantoyhtiö(t):  It’s a Laugh Productions Varsity Pictures Disney Channel
Palkinnot
Voitetut:  Teen Choice (2009)
Aiheesta muualla
Virallinen sivusto
IMDb 
Sonny with a Chance on It’s a Laugh Productionsin, Varsity Picturesin, sekä Disney Channelin yhteistuottama ja Steve Marmelin luoma tilannekomediasarja, joka seuraa Wisconsinista kotoisin olevaa teini-ikäistä Sonny Munroeta, joka muuttaa Los Angelesiin saatuaan näyttelijän paikan suositusta nuorten sketsisarjasta So Random!. Sonny With a Chancen ensimmäinen jakso nähtiin Yhdysvalloissa 8. helmikuuta 2009. Sarjan pääosassa näyttelevät Demi Lovato, Tiffany Thornton, Sterling Knight, Brandon Smith, Doug Brochu ja Allisyn Ashley Arm.
Sarjan ensimmäisen tuotantokausi käsittää 21 jaksoa, ja se on saamassa toisen tuotantokauden vuoden 2010 aikana.
Hahmot

Allison ”Sonny” Munroe on teini-ikäinen tyttö, joka saa tilaisuuden esiintyä suositussa So Random! sketsisarjassa. Hänen elämänsä muuttuu täysin muutettuaan Hollywoodiin.
Tawni Hart on hemmoteltu ja itsekeskeinen tyttö, joka oli ennen Sonnyn tuloa sarjan päätähti. Muoti on hänelle tärkein asia huomion lisäksi.
Chad Dylan Cooper näyttelee Mackenzie Fallsissa, joka on So Randomin kilpaileva sarja. Cooper on hyvin itsekeskeinen, jolle imago on tärkein. Sarjan toisella tuotantokaudella Chad seurustelee Sonnyn kanssa.
Nico Harris on yksi So Randomin näyttelijöistä. Hän on parhaat kaverukset Gradyn kanssa.
Grady Mitchell on yksi So Randomin näyttelijöistä, joka on Nico Harrisin paras kaveri.
Zora Lancaster on So Random ryhmän nuorin näyttelijä, jota yleisesti pidetään ryhmän näyttelijöiden keskuudessa outona.
Tuotanto

Sarjan päähahmon ja sarjan nimi vaihteli tuotantovaiheessa. Alun perin päähahmon nimi oli Molly Munroe ja sarjan nimi Welcome to Mollywood. Sittemmin hahmon nimi muutettiin Hollieksi ja sarja sai nimekseen Welcome to Holliewood. Sarjan lopullinen nimi muutettiin Sonny with a Chance ja päähahmon nimeksi Sonny. Sarjan tuottaminen alkoi syyskuussa 2008, ja sen ensimmäinen tuotantokausi kuvattiin Stage 11:llä NBC:n studiossa Burbankissa, Kaliforniassa, jossa kuvattiin aikaisemmin Teho-osastoa.
Sarjassa esiintyvä sketsisarja So Random! juontaa sarjassa vastaavana tuottajana toimivan Brian Robbinsin kautta, joka toimi aikaisemmin käsikirjoittajana ja vastaavana tuottajana Nickelodeonin lasten sketsisarjassa All That.
Juoni:
Sonny pääsee So Random! -sketsin esiintyjäksi ja tutustuu Nicoon, Gradyyn, Tawniin ja Zoraan. So Random! on napit vastakkain samassa rakennuksessa kuvattavan sarjan MacKenzie Fallsin kanssa. Sonny ja Chad (MacKenzie Fallsin päätähti) eivät tule hyvin toimeen, koska sarjat kilpailevat keskenään. Toisella tuotantokaudella erimielisyydet kuitenkin unohtuvat ja Sonny ja Chad alkavat seurustella.
Carl Lundström (liikemies)

| Carl Lundström |
| --- | --- |

Henkilötiedot
Syntynyt: 1960 Filipstad, Ruotsi
Kuollut: 10. maaliskuuta 2025 (64 vuotta) Slovenia
Ammatti:  liikemies
Carl Lundström (1960 Filipstad – 10. maaliskuuta 2025 Slovenia) oli ruotsalainen liikemies ja äärioikeistolainen aktivisti. Hän peri vuonna 1973 osuuden isänsä Wasabröd-yhtiöstä, joka myytiin sveitsiläiselle Sandoz AG:lle. Lundström sai kaupasta 77 miljoonaa kruunua. Hän oli 2000-luvun alussa yksi Pirate Bayn taustahenkilöistä, ja hänet tuomittiin vuonna 2009 tekijänoikeusrikoksista vuodeksi vankilaan sekä maksamaan kymmenien miljoonien kruunujen edestä vahingonkorvauksia. Hovioikeudessa vankeustuomio lieveni neljään kuukauteen. Lundström suoritti vankeustuomionsa ja hakeutui vuonna 2012 henkilökohtaiseen konkurssiin Sveitsissä, jonne hän oli muuttanut. Näin hän välttyi vahingonkorvausten maksamiselta.
Lundström oli 1980-luvulla mukana rasistisessa Bevara Sverige Svenskt -liikkeessä. Hänet tuomittiin vuonna 1986 kahden chileläisen pahoinpitelystä Tukholman vanhassakaupungissa. Hän oli myöhemmin jäsenenä Ny demokrati -puolueessa, josta hänet pakotettiin eroamaan. Vuonna 2021 hän oli Vaihtoehto Ruotsille -puolueen ehdokkaana seurakuntavaaleissa. Eräässä Facebook-päivityksessä Lundström kiisti holokaustin.
Lundström sai surmansa lento-onnettomuudessa 10. maaliskuuta 2025. Hänen ohjaamansa Mooney M20 -pienkone oli matkalla Kroatiasta Sveitsiin, kun se syöksyi maahan Sloveniassa. Lundström oli koneessa yksin.
Aiheesta muualla

Kuvia tai muita tiedostoja aiheesta Carl Lundström (liikemies) Wikimedia Commonsissa
Hilkka Pagánus

| Hilkka Pagánus> Henkilötiedot |
| --- | --- |
Koko nimi:  Hilkka Meeri Siviä Pagánus
Syntynyt: 21. elokuuta 1913 Uukuniemi
Kuollut: 26. joulukuuta 1996 (83 vuotta)lähde? Helsinki
Aiheesta muualla
Löydä lisää kirjailijoitaKirjallisuuden teemasivulta
Hilkka Meeri Siviä Pagánus (21. elokuuta 1913 Uukuniemi – 26. joulukuuta 1996 Helsinkilähde?) oli suomalainen runoilija. Hänen tuotantonsa koostuu omakustanteena julkaistuista runokokoelmista. Lisäksi hän kirjoitti runoja viikkolehtiin. Pagánus ei omana elinaikanaan noussut kuuluisuuteen.
Teokset

Onnen peili (1950)
Unen temppeli (1951)
Ruusuja ja unelmia (1980)
Runon sinfonia (1982)
Laulamme runolle kiitoksen (1985)
Lyyrikon mosaiikkeja (1989)
Poetessan fantasioita (1994)
Sinkkinitraatti

| Sinkkinitraatti |
| --- | --- |


Tunnisteet
CAS-numero:  7779-88-6
PubChem CID:  24518
Ominaisuudet
Molekyylikaava:  Zn(NO3)2
Moolimassa:  189,4
Ulkomuoto:  Valkoinen kiteinen aine
Sulamispiste:  110 °C
Tiheys:  2,067 g/cm3 (heksahydraatti)
Liukoisuus veteen:  1,2 kg/l (25 °C)
Sinkkinitraatti (Zn(NO3)2) on sinkki- ja nitraatti-ionien muodostama epäorgaaninen ioniyhdiste. Yhdistettä voidaan käyttää muun muassa muiden sinkkiyhdisteiden valmistamiseen, peittana värjäyksessä ja analyyttisenä reagenssina.
Ominaisuudet, valmistus ja käyttö

Huoneenlämpötilassa sinkkinitraatti on valkoista kiteistä ja hygroskooppista ainetta. Yhdisteestä tunnetaan useita kidevedellisiä muotoja, kuten esimerkiksi di-, tri-, tetra-, heksa- ja nonahydraatit. Sinkkinitraatti liukenee erittäin hyvin veteen, ja liuos on hieman hapan. Aine liukenee myös etanoliin.
Sinkkinitraattia valmistetaan sinkin, sinkkioksidin tai sinkkihydroksidin ja typpihapon välisellä reaktiolla.
Sinkkinitraattia voidaan käyttää peittana tekstiilien värjäyksessä, analyyttisen kemian reagenssina ja happamana katalyyttinä. Sinkkinitraattia voidaan käyttää myös lähtöaineena valmistettaessa sinkkioksidiohutkalvoja.
Osnovan piiri

| Osnovan piiri Основ'янський район |
| --- | --- |
 Osnovan piirin sijainti Harkovassa
Valtio:  Ukraina
Alue:  Harkovan alue
Piiri:  Harkovan piiri
Kaupunki:  Harkova
Perustettu:  1919
Pinta-ala  ():  45,99 km²
Väkiluku   ():  93 000
Osnovan piiri (ukr. Основ'янський район, Osnovjanskyi raion) on yksi Ukrainan suurkaupunki Harkovan yhdeksästä hallinnollisesta alueesta (kaupunkipiiristä). Se käsittää Harkovan keskustasta etelään uloittuvan sektorimaisen osan kaupungista, jonka pinta-ala on 45,99 neliökilometriä. Osnovan piirissä asuu noin 93 000 ihmistä. Vuonna 1989 piirin väkiluku oli 107 754.
Osnovan piiri rajautuu lännessä Harkovan Nova Bavarijan piiriin, pohjoisessa Ševtšenkon, Kiovan ja Saltivkan (kaupunki)piireihin ja idässä Slobodan (kaupunki)piiriin sekä etelässä Harkovan piiriin (johon koko Harkovan kaupunki on kuulunut kesän 2020 aluehallinnollisesta uudistuksesta lähtien).
Osnovan piiri perustettiin alkujaan vuonna 1919 nimellä Petynsko-Zhuravlivskyin piiri (ukr. Петинсько-Журавлівський район). Syyskuussa 1924 se uudelleennimettiin Tšervonozavodskyin piiriksi (ukr. Червонозаводский район). Vuonna 2016 piiri nimettiin uudelleen Osnovan piiriksi osana Ukrainan pyrkimystä vapautua kommunismin ajan perinnöstä.
Piirin alueella sijaitsevat muun muassa:
(Harkovan) Podil, ydinkeskustan vanha kaupunginosa
Harkovan metron asema: Prospekt Haharina
useita Ukrainan rautateiden rautatieasemia: muun muassa Harkova-Levada (Харків-Левада) ja Osnova
Pyhän Kolminaisuuden kirkko (1914)
Osnovan rautatieasema.
Pyhän Kolminaisuuden kirkko (1914).
Aiheesta muualla

Kuvia tai muita tiedostoja aiheesta Osnovan piiri Wikimedia Commonsissa
Osnovan piirin rajat Open Street Map -kartalla (ukrainaksi)
Kuopion Palloseura

| Mitalit> Mestaruussarja, Veikkausliiga  |
| --- | --- | --- |
|  Kultaa | 1956, 1958, 1966, 1974, 1976, 2019, 2024 |  |
|  Hopeaa | 1950, 1954, 1964, 1967, 1969, 1975, 1977, 1979, 2010, 2017, 2021, 2022, 2023 |  |
|  Pronssia | 1953, 2018, 2020 |  |
Suomen Cup 
|  Kultaa | 1968, 1989, 2021, 2022, 2024 |  |
|  Hopeaa | 2011, 2012, 2013 |  |
Liigacup 
|  Kultaa | 2006 |  |
|  Hopeaa | 2024 |  |
Kuopion Palloseura eli KuPS on vuonna 1923 perustettu Veikkausliigassa pelaava kuopiolainen jalkapalloseura. KuPS on voittanut Suomen mestaruuden seitsemästi, Suomen Cupin viidesti ja Liigacupin kerran. KuPS pelaa kotiottelunsa Kuopion keskuskentällä. Seuran peliasussa paita ja sukat ovat keltaiset ja housut ovat mustat.
Historia > Seuran perustaminen ja alkuvuodet

Maaliskuussa 1923 joukko kuopiolaisia miehiä otti tavoitteekseen perustaa kaupunkiin jalkapalloon keskittyvän seuran. Seuran perustava kokous pidettiin Seurahuoneella 16. maaliskuuta 1923. Seuran nimeksi päätettiin ottaa Kuopion Palloseura ja lyhenteeksi KPS. Suomen Palloliiton jäseneksi seura hyväksyttiin 28. kesäkuuta 1923.
Ensimmäiset vuodet KuPS pelasi mustavihreissä pystyraitaisissa paidoissa, valkoisissa housuissa ja mustissa sukissa. Vuonna 1935 seuran peliasun värit päätettiin muuttaa Savon väreihin eli keltaiseen paitaan, mustiin housuihin ja keltamustiin sukkiin. Seuran nimilyhenteeksi vaihtui samalla KuPS.
Seura nousi pääsarjaan ensimmäistä kertaa kaudeksi 1947–1948. Vuonna 1945 seuran edustusjoukkueessa teki debyyttinsä myös 16-vuotias Aulis Rytkönen, joka edusti seuraa vuodet 1945–1952. KuPS putosi pääsarjasta ensimmäisen kauden jälkeen, mutta nousi takaisin pääsarjaan syksyllä 1948 viettäen pääsarjassa seuraavat 44 peräkkäistä kautta.
Historia > Kultaiset vuosikymmenet

KuPS:n kultaiset vuosikymmenet sijoittuvat 1950–1970 -luvuille jolloin seura saavutti viisi mestaruutta, kahdeksan hopeaa ja yhden pronssisen mitalin . Seuran ensimmäinen mitali pääsarjassa tuli kaudella 1950, jolloin seura saavutti hopeaa . KuPS:n ensimmäinen mestaruus tuli kaudella 1956. KuPS voitti toisen mestaruutensa kaksi vuotta myöhemmin vuonna 1958. Molemmat mestaruudet varmistuivat Helsingin Olympiastadionilla pelatuissa otteluissa.
Seuran kolmas ja ensimmäinen Kuopiossa varmistunut mestaruus tuli Väinölänniemellä lokakuussa 1966 3–0 voitolla Turun Palloseurasta. KuPS sai ensimmäisen Suomen Cup-mestaruutensa vuonna 1968 voittamalla Olympiastadionilla pelatussa finaalissa Kotkan Työväen Palloilijat maalein 2–1 . KuPS:n neljäs mestaruus tuli kaudella 1974 ja viides mestaruus kaudella 1976 .